kardosdrur/scandi-wiki huggingface dataset:
Regeringen Löfven III

Regeringen Löfven III var den svenske regering fra den 9. juli til 30. november 2021. Den ledtes af statsminister Stefan Löfven. Regeringen efterfulgte Regeringen Löfven II.

Regeringen var en koalitionsregering og en mindretalsregering bestående af Socialdemokraterne og Miljöpartiet hvor Socialdemokraterne har 17 og Miljøpartiet 5 ministerposter. Regeringsleder er Socialdemokratiets partileder Stefan Löfven. Den 10. november 2021 bad statsminister Stefan Löfven Riksdagens formand om at blive afskediget som statsminister hvorfor regeringen anset for at være trådt tilbage og dermed blevet et forretningsministerium. Efter en afstemning i Riksdagen 24. november 2021 som godkendte Magdalena Andersson som ny statsminister, forventedes at regeringen Löfven III at ville træde tilbage den 26. november 2021, hvor der var planlagt en regeringserklæring, underretning fra statsministeren og et skiftekonselj. Imidlertid trak Miljöpartiet sig fra regeringen Andersson før den nåede at blive indsat, så regeringsskiftet skete først 30. november efter en ny godkendelse i Riksdagen af en etparti-regering den 29. november 2021.

Referencer 

Løfven III, Regeringen
Etableret i 2021
Ophørt i 2021
Politik i 2021
Gord

En gord er en tidlig slavisk befæstet bosættelse, nogle gange kendt som en burgwall efter den tyske betegnelse for sådanne steder. Gorder blev bygget i den sene bronze- og tidlige jernalder af den lusatiske kultur (ca. 1300-500 f.v.t.), og op til det 7.-8. århundrede e.Kr. og senere af andre kulturer, i det, der nu er det centrale, østlige Europa og dele af det sydlige Europa. Disse bosættelser blev sædvanligvis grundlagt på strategiske steder såsom bakker, flodbredder, søer eller halvøer.

Konstruktion og evolution 
En typisk gord var en gruppe af træhuse bygget enten i rækker eller i cirkler, omgivet af en eller flere ringe af mure lavet af jord og træ, en palisade og/eller voldgrave. Nogle gorder var ringformede med et rundt, ovalt eller lejlighedsvis polygonalt hegn eller mur, der omgav en fordybning. Andre, som var bygget på en naturlig bakke eller en menneskeskabt høj, var kegleformede. Dem med et naturligt forsvar på den ene side, såsom en flod eller sø, var normalt hesteskoformede.

Da de slaviske stammer forenede sig for at danne stater, blev der også bygget gorder til forsvarsformål i mindre befolkede grænseområder. Gorder, hvor herskere boede, eller som lå på handelsruter, udvidede sig hurtigt. Nær gorden dannedes der små samfund af tjenere, købmænd, håndværkere og andre, der tjente de  højerestillede indbyggere i gorden. Den slags samfund blev betegnet som en forstad (polsk: podgrodzie). Dens beboere kunne søge beskyttelse  inden for gorden i tilfælde af fare. Til sidst fik forstaden sin egen palisade eller mur. I højmiddelalderen udviklede gorden sig normalt til et slot eller citadel og forstaden til en by.

Nogle gorder klarede ikke tidens tand og blev forladt eller ødelagt og blev gradvist til mere eller mindre tydelige  høje eller ringe af jord (russisk gorodishche, polsk grodzisko, ukrainsk horodyshche, slovakisk hradisko, tjekkisk hradiště og serbisk gradiška/гра). Bemærkelsesværdige arkæologiske steder omfatter Groß Raden i Tyskland og Biskupin i Polen.

Etymologi 
Udtrykket stammer fra den rekonstruerede proto-indo-europæiske (PIE) rod ǵʰortós, indhegning. Fra samme rod kommer de germanske ordelementer *gard og *gart (som i Stuttgart), og sandsynligvis også navnene på Graz, Østrig og Gartz, Tyskland. Beslægtet med disse er engelske ord som garden, yard, garth, girdle og court. Også beslægtet, men mindre nært beslægtet, er latin hortus, en have. På det ungarske sprog betyder kert, ordet for en have, bogstaveligt talt omkranset. Fordi ungarsk er et uralsk snarere end et indoeuropæisk sprog, er dette sandsynligvis et låneord.

I populærkulturen 
I 2021 udkom computerspillet Gord, hvor det gælder om at beskytte ens gord mod monstre.

Referencer 

Fæstningsanlæg
Donny van de Beek

Donny van de Beek (født d. 18. april 1997) er en hollandsk professionel fodboldspiller, der spiller for Premier League-klubben Manchester United og det hollandske landshold.

Klubkarriere

Ajax 
Donny van de Beek havde været del af Ajax ungdomshold siden 2008, og fik i januar 2015 sin debut for deres reservehold, Jong Ajax. Han fik i november 2015 sin førsteholdsdebut, da han blev skiftet ind i en Europa League-kamp. Hans første mål kom en måned senere, også i Europa League.

van de Beek fik flere chancer på førsteholdet, og havde ved udgangen af 2015-16 sæsonen cementeret sig som en vigtig del af førsteholdet. van de Beek fortsatte som fast mand over det næste to sæsoner, især efter at Ajax havde solgt Davy Klaassen til Everton i 2017.

2018-19 sæsonen blev en stor en for van de Beek og Ajax. Han spillede næsten alle kampe, da Ajax vandt deres første mesterskab i 5 år, og nåede hele vejen til Champions League semi-finalen.

van de Beek forsatte som fast mand, og Ajax vandt igen mesterskabet i 2019-20.

Manchester United 
Donny van de Beek skiftede til Manchester United i september 2020. Han valgte her at spille med nummer 34 som en hyldest til hans tidligere holdkammerat Abdelhak Nouri, som i 2017 havde kollapset under en venskabskamp, og havde fået hjerneskade efter at have været i et koma.

van de Beek spillede ikke meget i sin debutsæson, og hovedsageligt som indskifter. Han har heller ikke spillet meget i begyndelsen af 2021-22 sæsonen, og der var flere rygter om at han ville forlade i januar transfervinduet, hvis ikke at noget ændrede sig.

Lån til Everton 
van de Beek blev i januar 2022 udlånt til Everton.

Landsholdskarriere

Ungdomslandshold 
van de Beek har repræsenteret Holland på flere ungdomsniveau.

Seniorlandshold 
van de Beek fik sin seniorlandsholdsdebut den 14. november 2017, i en venskabskamp imod Rumænien. Han scorede sit første mål den 14. oktober 2020 imod Italien.

van de Beek var udtaget til Hollands trup til EM 2020, men blev tvunget til at trække sig på grund af en skade.

Kilder

Eksterne henvisninger 

Fodboldspillere fra Manchester United F.C.
Fodboldspillere fra AFC Ajax
Fodboldlandsholdsspillere fra Holland
Fodboldspillere fra Holland
Midtbanespillere (fodbold)
Fodboldspillere fra Holland
Fodboldlandsholdsspillere fra Holland
Fodboldspillere fra AFC Ajax
Fodboldspillere fra Manchester United F.C.
Fodboldspillere fra Everton F.C.
GRAKOM - Kommunikationsindustrien

GRAKOM - Kommunikationsindustrien er en dansk erhvervsorganisation, der repræsenterer over 500 virksomheder specialiseret i trykt og digital kommunikation, og omfatter en lang række  brancheforeninger.  Desuden står GRAKOM bag arbejdsgiverforeningen GRAKOM Arbejdsgivere.

Administrerende direktør er Thomas Torp. Formand for bestyrelsen er Jesper Jungersen, direktør i Aller Tryk.

Organisationens administration har til huse i Odense og København.

Historie 
GRAKOM - Kommunikationsindustrien har som forening rødder, der strækker sig tilbage til 1875. Foreningen har undergået flere fusioner gennem årene, og har bl.a. heddet Grafisk Arbejdsgiverforening frem til 2015. Her blev det ændret, da det ikke længere var dækkende for organisationens medlemmer, der i stigende grad beskæftigede sig med kommunikation i en bredere forstand end blot den grafiske. I 2015 skiftede organisationen derfor navn til GRAKOM - Grafisk kommunikation og medier. Det blev i 2021 ændret til GRAKOM - Kommunikationsindustrien.

GRAKOM Arbejdsgivere 
Under erhvervsorganisationen GRAKOM hører også arbejdsgiverforeningen GRAKOM Arbejdsgivere, der er medlem af Dansk Arbejdsgiverforening. GRAKOM Arbejdsgivere er part i tre kollektive overenskomster:  

 Den grafiske overenskomst indgået mellem HK/Privat, 3F, Danske Mediers Arbejdsgiverforening og GRAKOM Arbejdsgivere.
 Funktionæroverenskomsten indgået mellem HK/Privat og GRAKOM Arbejdsgivere.
 Serigraf- og digitalprintoverenskomsten indgået mellem HK/Privat og GRAKOM Arbejdsgivere.

Kilder og henvisninger

Brancheforeninger i Danmark
Svend Erik Kristensen

Svend Erik Kristensen er navnet på flere personer:
 Svend Erik Kristensen (maratonløber) (født 1956) – dansk maratonløber
 Svend Erik Kristensen (amtsborgmester) (1932-2001) – amtsborgmester i Ringkjøbing Amt 1992-1996
Søren Eriksen

Søren Eriksen er navnet på flere personer:
 Søren Eriksen (erhvervsleder) (født 1969) – dansk erhvervsleder
 Søren Eriksen (amtsborgmester) (født 1942) – amtsborgmester i Vestsjællands Amt 1986-1989 og 1994-2001
Ove Andersen

Ove Andersen er navnet på flere personer:
 Ove Andersen (skibsmodelbygger) (1923-2012) – dansk skibsmodelbygger
 Ove Andersen (fodboldspiller) (født 1937) – dansk fodboldspiller
 Ove Andersen (borgmester) – borgmester i Ejby Kommune 1986-1993
 Ove Andersen (atlet) (1899-1967) – finsk løber som vandt bronze ved OL i 1928
Michael Winckler

Michael Gustav Winckler (født 1. marts 1956) er en dansk sanger og musiker. 

Michael Winckler er søn af Inge og Gustav Winckler. 

Michael Winckler har indspillet en række plader i genren dansktop pop og country, herunder flere genindspilninger af Gustav Winckler sange. Han udgav sin første plade i 1999, Fra nye vinkler, og har siden udgvet flere album. 

Han har opnået et nr. 1 hit på dansktoppen med sangen "Solen, Månen og stjernerne". Han er blevet nomineret til to priser ved Danish Music Awards.

Referencer

Eksterne henvisninger 
 Michael Wincklers hjemmeside

Sangere fra Danmark
Popsangere
Kjeld Nielsen

Kjeld eller Keld Nielsen er navnet på flere personer:

 Keld Nielsen (født 1957) – dansk håndboldspiller
 Keld Nielsen (kuglestøder) (født 1946) – dansk håndboldspiller
 Kjeld Nielsen (atlet) (1887-1910) – dansk atlet
 Kjeld Nielsen (borgmester) – borgmester i Fanø Kommune 1990-2006
Palais des sports de Beaublanc

Palais des sports de Beaublanc er en multifunktionshal i den franske by Limoges i departementet Haute-Vienne.

Stadionet blev indviet i sommeren 1981 og bruges som hovedkvarter for Limoges CSP basketballklub i LNB Pro A (fransk førstedivision) og har nogle gange også været brugt til Limoges Håndbold.

Referencer

Eksterne henvisninger 

 Officiel Hjemmeside 

Idrætsanlæg i Frankrig
Etableret i 1981
Øen (realityshow)

Øen med undertitlen Øen - en ny begyndelse er et dansk realityshow sendt første gang på DR1 i år 2019. Programmet er bygget over det britiske format The Island with Bear Grylls.
Anden sæson af Øen blev udsendt i 2021.

Endnu en version, Øen VIP, blev udsendt på streamingtjenesten Discovery+ i 2023.

Konceptet 
Serien beskriver sig selv som et socialt eksperiment over hvad sker der, når en gruppe helt almindelige danskere uden forhåndskundskaber udi overlevelse fratages det moderne livs bekvemmeligheder og skal leve på en ø uden civilisation i 30 dage. Deltagerne efterlades helt alene på en øde ø i Stillehavet, kun med vand nok til at klare sig i det første døgn. Allerede fra dag ét skal de i fællesskab bygge et nyt samfund op fra bunden, og de skal på egen hånd finde ly, vand og føde til at klare sig selv en måned.

Et antal af programmets deltagere er professionelle fotografer som dog deltager på lige fod med de øvrige deltagere. Alle deltagere filmer desuden på skift via fastspændte kropskameraer.

I modsætning til realityshows som Robinson-ekspeditionen, er Øen ikke tilrettelagt som et klassisk gameshow med dyster, udfordringer eller udstemning af deltagerne.

Programmets tagline: "Det er først når vi presses til det yderste, at vi mennesker finder ud af, hvem vi er."

Deltagere 

Sæson 1.

Sæson 2.

Som noget nyt i anden sæson er deltagerne fra start splittet op i to selvsændige grupper. I sæsonens første episode ankommer de i gummibåde til hver sin side af øen. De er herefter frie til at finde hinanden og slå sig sammen i én stor gruppe.

Øen VIP

Øen VIP udsendtes på streamingtjenesten Discovery+ i 2023. I denne version af formatet, består deltagerne af en gruppe på otte danske kendisser, foruden tre kamerafolk der deltog på samme vilkår som de øvrige deltagere. De blev sat i land fra en båd ud for Isla Gibraleóns østlige side. Med sig havde de to tanke med hver 25 liter vand. Deltagerne havde inden programmets start modtaget et grundlæggende overlevelseskursus.

Værter 
Sæson 1: Christian Bøving, læge og orlogskaptajn i den danske flåde, der har været udstationeret i Kosovo og Afghanistan. Har desuden været læge for de danske specialstyrker, samt skibslæge på Kongeskibet Dannebrog.

Sæson 2 har ingen vært; programmet kommenteres løbende af en speaker.

Øen VIP: Som i sæson 2 har programmet ingen egentlig vært, men kommenteres løbende af en speaker.

Lokationer 
Sæson 1, 2 og VIP blev optaget på øerne Isla Gibraleón og Isla Bayoneta , beliggende i øgruppen Pearl Islands i Panamabugten omtrent 70 km sydøst for Panamas hovedstad, Panama City.

Eksterne kilder/henvisninger 

 Øen, programside på dr.dk/drtv

Realityshows fra Danmark
Danske tv-serier fra 2020'erne
Tokyo Disneyland

(lokalt kortnavn TDL) er en 47 hektar stor forlystelsespark ved Tokyo Disney Resort i Urayasu i Chiba-præfekturet i Japan, nær Tokyo.

Tokyo Disneyland åbnede den 15. april 1983 som den første Disney temapark uden for USA. Forlystelsesparken ejes af The Oriental Land Company, der har licens fra The Walt Disney Company og er de eneste Disney-parker, der ikke er ejet af The The Walt Disney Company (der dog har kreativ kontrol).

Referencer

eksterne henvisninger 
 Tokyo Disney Resort Hjemmeside

Disney
Disneyland
Disneyland
Ghostbusters: Afterlife

Ghostbusters: Afterlife er en amerikansk fantasy-komediefilm instrueret af Jason Reitman, som skrev manuskriptet sammen med Gil Kenan.  Hovedrollerne spilles af Mckenna Grace, Finn Wolfhard, Carrie Coon og Paul Rudd, sammen med Sigourney Weaver, Dan Aykroyd, Ernie Hudson og Annie Potts, der spiller deres roller fra de to første film. Det er en efterfølger til Ghostbusters (1984) og Ghostbusters II (1989), og er den fjerde film i Ghostbusters-serien. Filmen følger en familie, der flytter hjem til en lille by, hvor de begynder at lære mere om, hvem de er og byens hemmeligheder. Filmen har ingen forbindelse til Ghostbusters (2016).

Medvirkende
 Finn Wolfhard – Trevor
 Carrie Coon – Callie
 Mckenna Grace – Phoebe
 Paul Rudd – Mr. Grooberson
 Sigourney Weaver – Dana Barrett
 Dan Aykroyd – Dr. Raymond Stantz
 Annie Potts – Janine Melnitz
 Ernie Hudson – Dr. Winston Zeddmore
 Bill Murray – Dr. Peter Venkman
 Bokeem Woodbine – Sheriff Domingo
 Oliver Cooper
 Geleste O'Connor
 Marlon Kazadi – Thickneck
 Sydney Mae Diaz – Swayne
 Logan Kim

Kilder

Eksterne henvisninger 
 

Amerikanske film fra 2021
Fantasyfilm fra USA
Ghostbusters (film fra 2016)

Ghostbusters er en amerikansk komediefilm og er en reboot af Ghostbusters-serien. Filmen er instrueret af Paul Feig, som også har skrevet manuskriptet sammen med Katie Dippold. Den havde premiere i USA den 15. juli 2016.

Medvirkende
 Kristen Wiig - Erin Gilbert
 Melissa McCarthy - Abby Bergman
 Kate McKinnon - Jillian Holtzmann
 Leslie Jones - Patty Tolan
 Neil Casey - Rowan
 Chris Hemsworth - Kevin
 Andy García - New Yorks borgmester
 Michael K. Williams - Hawkins
 Matt Walsh - Rourke
 Cecily Strong
 Pat Kiernan - Nyhedsvært

Gæsteroller
 Bill Murray - Martin Heiss
 Dan Aykroyd - Cabbie
 Sigourney Weaver - Rebecca Gorin
 Ernie Hudson - Uncle Bill Jenkins
 Annie Potts - Hotel Desk Clerk
 Ozzy Osbourne - Som sig selv
 Al Roker - Som sig selv
 Pat Kiernan - Som sig selv
 Adam Ray - Slimer

Kilder

Eksterne henvisninger 
 

Amerikanske film fra 2016
Fantasyfilm fra USA
Ruslands årtusinde

Ruslands årtusinde () er et bronzemonument, der er opstillet i byen Velikij Novgorods kreml. Det 15,7 meter høje monument er opført i 1862 til fejringen af 1000-året for Ruriks ankomst til Novgorod; en begivenhed, der traditionelt anses som begyndelsestidspunktet for den russiske stat.

Monumentet blev i 1992 optaget på UNESCO's verdensarvsliste i henhold til kriterierne ii, iv og vi.

Historie 
Der blev i 1859 udskrevet en konkurrence om at skabe et monument til fejringen. Arkitekten Viktor Hartmann og kunstneren Mikhail Mikesjin blev erklæret vindere af konkurrencen. Mikeshin havde tegnet et grandiøst 15 meter højt rigsæble på en klokkeformet piedestal. Monumentet skulle omgives med adskillige lag af skulpturer af russiske monarker, gejstlige, generaler og kunstnere, der havde præget Rusland gennem landets historie.

Mikeshin var ikke selv skulptør, hvorfor monumentets 129 forskellige statuer blev fremstillet af datidens førende russiske skulptører. Noget overraskende for et sådant offentligt projekt blev zarerne og generalerne afbildet side om side med 16 fremtrædende personligheder i russisk kultur: Lomonosov, Pusjkin, Lermontov, Gogol, Karl Brullov, Mikhail Glinka, etc. Det er bemærkelsesværdigt, at Ivan den Grusomme ikke er afbildet på monumentet, hvilket skyldes hans rolle Novgorod-massakren i 1570. Ved siden af de moskovitiske fyrster er afbildet de litauiske fyrster Gediminas og Vytautas den Store, der regerede over østslaverne i det nuværende Hviderusland og Ukraine.

Det kostede 400.000 rubler at fremstille monumentet, hvilket gjorde det til det indtil da dyreste monument i Rusland. De fleste af pengene kom fra donationer. Til brug for piedestalen på den store skulptur blev fragtet 16 granitblokke, der hver vejer 35 tons, fra Sortavala til Novgorod. Bronzemonumentet i sig selv vejer 100 tons.

Da monumentet blev afsløret den 20. september (gregorianske kalender) 1862, mente mange kunstkritikere, at monumentet var overlæsset med figurer. Tilhængere af monumentet anså derimod Mikeshins design som harmonisk i rammerne indenfor Kreml og fint indpasset til omgivelserne, herunder den nærliggende Sofiakatedral for 1000-tallet.

Under 2. verdenskrig demonterede tyskerne monumentet og forberedte flytning til Tyskland. Det lykkedes dog Den Røde Hær at generobre Novgorod inden dokumentet blev flyttet, og monumentet blev genopført i 1944.

Der afholdes i dag en årlig festival "Tusindeåret for Ruslands dåb" med afsæt i monumentet; den første nationale og religiøse festival i USSR/Rusland siden USSR i begyndelsen af 1980'erne opgav sin ateistiske politik.

Toppen

Udsmykning på den mellemste del

Udsmykning på den nederste del

Galleri

Referencer

Kilder/Eksterne henvisninger 
 Памятник Тысячелетию России (Monument til Ruslands tusindårsrige) , thimble.ru 

Skulpturer
Etableret i 1862
De historiske monumenter i Novgorod og omegn
Ruslands historie
Ekeby

Ekeby kan referere til flere forskellige lokaliteter i Sverige:

Närke 
 Ekeby (Kumla kommun) − et byområde i Kumla kommun, Örebro län

Skåne 
 Ekeby (Bjuvs kommun) − et byområde i Bjuvs kommun, Skåne län

Södermanland 
 Ekeby (Södertälje kommun) − et byområde i Södertälje kommun, Stockholms län
 Ekeby (Eskilstuna) − en bydel cirka 3 kilometer vest for det centrale Eskilstuna

Uppland

Uppsala län 
 Ekeby (Östhammars kommun) − en småort i Östhammars kommun
 Ekeby (Uppsala) − en bydel i det vestlige Uppsala cirka 2 kilometer fra centrum
 Ekeby (Uppsala kommun-Gamla Uppsala socken) − en by i Uppsala kommun
 Ekeby (Uppsala kommun-Börje socken) − en by i Uppsala kommun
 Ekeby (Uppsala kommun-Lena socken) − en by i Uppsala kommun
 Ekeby (Uppsala kommun-Bällinge socken) − en by i Uppsala kommun
 Ekeby (Uppsala kommun-Skuttunge socken) − en by i Uppsala kommun
 Ekeby (Uppsala kommun-Rasbo socken) − en by i Uppsala kommun
 Ekeby (Uppsala kommun-Knutby socken) − en by i Uppsala kommun
 Ekeby (Uppsala kommun-Tuna socken) − en by i Uppsala kommun

Stockholms län 
 Ekeby (Norrtälje kommun) − en småort i Norrtälje kommun
 Ekeby (Danderyds kommun) − et villaområde i Danderyds kommun
 Ekeby (Upplands Väsby kommun) − en del af byområdet Sollentuna og Upplands Väsby i Upplands Väsby kommun
 Ekeby (Ekerö kommun-Munsö socken) − en småort i Ekerö kommun
 Ekeby (Ekerö kommun-Skå socken) − en by i Ekerö kommun
 Ekeby (Sigtuna kommun-Skånela socken) − en by i Sigtuna kommun
 Ekeby (Sigtuna kommun-Skepptuna socken) − en by i Sigtuna kommun

Värmland 
 Ekeby (Karlskoga) − en bydel i det vestlige Karlskoga
Ekeby (Östhammars kommun)

Ekeby er en tidligere småort i Östhammars kommun i Uppsala län i Sverige og kyrkby i Ekeby socken i Uppland. Ved småortsafgrænsningen i 2015 viste byens indbyggertal sig at være faldet til under 50, hvorfor småorten blev opløst.

Ekeby ligger godt 10 kilometer syd for Gimo og knapt 10 kilometer øst for Alunda. I byen ligger Ekeby kyrka.

Referencer 

Byer i Östhammars kommun
Kalamos (ø)

Kálamos (græsk: Κάλαμος, kendt i antikken som Καρνος – Karnos), er en bjergrig ø og et tidligere samfund på De Joniske Øer, Grækenland. Siden kommunalreformen i 2011 er den en del af kommunen Lefkada, hvoraf den er en kommunal enhed. Den ligger øst for Lefkada, nær det græske fastland. Den har en helårsbefolkning på omkring 500 mennesker, men væsentlig flere om sommeren med besøg af turister. Navnet Kalamos betyder siv på græsk, og tilstedeværelsen af denne plante langs dens kystlinje i fortiden kan have givet dens navn. En anden version er, at øen havde flere strande med godt sand (Kali Ammos på græsk), deraf navnet. Dens befolkning var 496 ved folketællingen i 2011. Den har et areal på 24,9 km2, og dets højeste punkt er 754 moh.

Hovedbebyggelsen på øen er havnebyen Kálamos (454 indb.) på øens østkyst. En regelmæssig færgeforbindelse forbinder øen med Mytikas på fastlandet. Episkopi (42 indb.) er den eneste anden beboede landsby på øen sammen med Kastro. Landsbyen Kefali, også kendt under sit venetianske navn Porto Leone, blev forladt efter det Joniske jordskælv i 1953. Hovedkirken er stadig i brug og huser stadig det hellige billede af jomfru Maria, der også betragtes som en mirakelmager. Kirken og billedet fejres to gange om året (den ene den 30. juni og den anden den 15. august). En religiøs fejring på den dag er forudgået og efterfulgt af traditionelle fejringer med folkemusik. Folk fra øen og hele området omkring kommer for at deltage.

Øen nås let fra fastlandet med en regelmæssig færgeforbindelse fra den nærliggende havn Mytikas i Aetoloakarnania, året rundt.

Øen er geografisk placeret i kernen af det indre Joniske beskyttede havområde.

Referencer 

 Kalamos oplysninger

Øer i Grækenland
De Joniske Øer
Mikrogram

Mikrogram (μg i henhold til International System of Units) er i det metriske system en enhed af masse lig med en milliontedel () af et gram.
'μg' er en forkortelse for "Mikro-Gram", med det græske bogstav "μ" (My) anvendt i stedet for "m".

Forkortelse og symbolforvirring 
Det græske symbol har en vis optisk lighed med det latinske bogstav "u", og kan føre til den inkorrekte angivelse 'ug'. Det græske symbol kan også være typografisk utilgængeligt.

Det USA-baserede  (ISMP) anbefaler, at enheds-angivelsen 'μg' ikke bør bruges ved formidling af medicinsk information på grund af risikoen for, at præfikset 'μ' (My) kan blive læst som forkortelse af Milli- i stedet for Mikro-, og føre til en tusindfold overdosis. ISMP anbefaler i stedet enheds-angivelsen 'mcg', der faktisk er en enheds-angivelse fra det forældede  der betyder "millicentigram", som er lig med 10 μg.

I USA, og jævnfør National Institute of Standards and Technology (NIST) forekommer også det græske symbol 'γ' (gamma) som en angivelse af et mikrogram.

Se også 

 Liste over SI-præfikser

Referencer 

Afledte SI-enheder
Masseenheder
Afledte SI-enheder
Rhod Gilbert

Rhodri Paul Gilbert (født 18. oktober 1968) er en walisisk komiker og tv- og radiovært, der var nomineret til Perrier Best Newcomer Award i 2005. I 2008 blev han nomineret til hovedpræmien ved Edinburgh Comedy Awards.

Gilbert har optrådt i både tv- og radioshows, og han har optrådt med standup på Royal Variety Performance, og været vært på det ugentlige BBC Radio Wales.

I september 2014 begyndte Gilbert som vært på BBC Twos panelshow Never Mind the Buzzcocks, som den femte vært på programet, der slutede i maj 2015.

Turnéer 
 1984
 Knocking on Heaven's Door
 Who's Eaten Gilbert's Grape
 The Award-Winning Mince Pie
 The Cat That Looked Like Nicholas Lyndhurst
 The Man with the Flaming Battenberg Tattoo
 The Book of John

Stand-up DVD'er

Referencer

Eksterne henvisninger 
 

Komikere fra Storbritannien
Personer fra Wales